Felix Sandström

Per Felix Sandström (s. 12. tammikuuta 1997 Gävle, Ruotsi) on ruotsalainen jääkiekkomaalivahti. Hän on pelannut urallaan aiemmin 30 NHL-ottelua Philadelphia Flyersissa.

 Ura 
 Seuraura 
Sandström on IK Hugen kasvatti. Hän pelasi myöhemmät juniorivuotensa kuitenkin Brynäsissä, jossa Sandström voitti U16 SM:n hopeaa vuonna 2013 ja pronssia vuonna 2012 sekä J18 Allsvenskanin mestaruuden vuosina 2013 ja 2015. Kauden 2013–2014 päätteeksi hänet valittiin J18 Allsvenskanin parhaaksi maalivahdiksi. Medveščak Zagreb varasi Sandströmin 191. pelaajana KHL:n varaustilaisuudessa 2014. Kaudella 2014–2015 hän debytoi Brynäsin SHL-joukkueessa, jossa Sandström pelasi kahdessa runkosarja- ja yhdessä pudotuspeliottelussa. Hän puki kauden aikana kaikkiaan yhdeksään SHL-otteluun. Huhtikuussa 2015 Sandström teki kaksivuotisen jatkosopimuksen Brynäsin kanssa.

Philadelphia Flyers varasi Sandströmin kolmannella kierroksella 70. pelaajana NHL:n varaustilaisuudessa 2015. Kaudella 2015–2016 hän nousi Brynäsin pääasialliseksi kakkosmaalivahdiksi Bernhard Starkbaumille ja pelasi 25 runkosarja- ja kaksi pudotuspeliottelua. Sandström aloitti joukkueen kolmesta pudotuspeliottelusta kaksi.

Kaudella 2017–2018 Sandström pelasi Brynäsin lisäksi HV71:ssä ja lainalla sarjatasoa alempana IK Oskarshamnissa. Maaliskuussa 2018 hän teki kolmivuotisen NHL-tulokassopimuksen Philadelphia Flyersin kanssa. Kaudella 2018–2019 hän jatkoi lainalla HV71:ssä pelaten 19 ottelua torjuntaprosentilla 91,1. Keväällä 2019 hän siirtyi Pohjois-Amerikkaan Flyersin farmiseura Lehigh Valley Phantomsiin AHL:ään. Kaudella 2019–2020 hän pelasi ECHL:ää Reading Royalsissa 25 ottelua torjuntaprosentilla 88,5. Kauden 2020–2021 Sandström aloitti lainalla Allsvenskanin Västervikissä, kunnes palasi AHL:ään Lehigh Valley Phantomsiin. 

Ennen kauden 2021–2022 alkua hän teki Flyersin kanssa yksivuotisen jatkosopimuksen. Hän teki NHL-debyyttinsä Flyersissa 30. joulukuuta 2021 vieraissa San Jose Sharksia vastaan. AHL:ssä hän pelasi 44 ottelua, joista hän sai 16 voittomerkintää. Kesällä 2022 hänen sopimustaan jatkettiin kahdella vuodella. Kaudella 2022–2023 hän sai tililleen ensimmäisen voittonsa yhdeksännessä NHL-ottelussaan 8. marraskuuta 2022, kun hän torjui 27 kertaa Flyersin 5–1 voitossa St. Louis Bluesia vastaan. Kausi sujui häneltä kuitenkin kokonaisvaltaisesti heikonpuoleisesti, sillä 20 torjumastaan ottelusta hän kirjautti tulosrekisterin 3–12–3 ja hänen torjuntaprosenttinsa oli 88,0 ja päästettyjen maalien keskiarvo 3,72. Hänen viimeisellä Flyers-sopimuskaudellaan 2023–2024 hän pelasi vain viisi NHL-ottelua ja vietti kauden enimmäkseen AHL:ssä torjuen Phantomsissa 24 ottelua 88,4 torjuntaprosentilla.

Ennen kauden 2024–2025 alkua sopimusta vailla ollut Sandström teki yksivuotisen NHL-sopimuksen Buffalo Sabresin kanssa. Harjoituskauden päätteeksi hänet pudotettiin siirtolistan kautta AHL:ään Rochester Americansiin, jossa hän pelasi 19 ottelua torjuntaprosentilla 89,9 eikä noussut kaudella lainkaan NHL:ään.

Syyskuun lopulla 2025 Sandström siirtyi 2. marraskuuta asti ulottuvalla sopimuksella SM-liigajoukkue Oulun Kärppiin. Hänet hankittiin joukkueeseen paikkaamaan Niklas Rubinia, joka oli loukkaantunut muutama päivä aiemmin. Sandströmin sopimusta ei sen päätyttyä jatkettu; hän pelasi Kärpissä kymmenen ottelua torjunta­prosentilla 87,4 ja päästettyjen maalien keskiarvolla 3,41.

 Maajoukkueura 
Sandström pelasi alle 20-vuotiaiden MM-kilpailuissa vuosina 2016 ja 2017. Jälkimmäisessä turnauksessa hän toimi Ruotsin selkeänä ykkösmaalivahtina ja Sandström valittiin koko turnauksen parhaaksi maalivahdiksi. Myös valmentajat valitsivat hänet joukkueensa turnauksen yhdeksi kolmesta parhaasta pelaajasta. Sandström valittiin myös Tanskaa vastaan pelatun avausottelun päätteeksi Ruotsin ottelun parhaaksi pelaajaksi.

Sandström edusti Ruotsia myös alle 18-vuotiaiden MM-kilpailuissa vuosina 2014 ja 2015. Ensimmäisessä turnauksessa hän toimi Ruotsin kolmosmaalivahtina, eikä hän mahtunut kertaakaan joukkueen kokoonpanoon. Vuoden 2015 turnauksessa valmentajat valitsivat Sandströmin joukkueensa turnauksen yhdeksi kolmesta parhaasta pelaajasta. Hän pelasi myös alle 18-vuotiaiden Ivan Hlinkan muistoturnauksessa vuonna 2014 sekä World U-17 Hockey Challengessa vuosina 2013 ja 2014, joista ensimmäinen turnaus päättyi kultaan.

 Muuta 
Sandströmin kaksoisveli Simon pelasi puolustajana vuoteen 2019 asti Ruotsin alemmilla sarjatasoilla.

 Tilastot 
     Runkosarja   Pudotuspelit   Kausi Joukkue Liiga O V H T MIN PM NP PMK TP% O V H MIN PM NP PMK TP%  2023–2014 Brynäs IF SuperElit 6 2 4 0 323 18 0 3,34 87,0 – – – – – – – – 2014–2015 Brynäs IF SuperElit 14 10 4 0 1471 64 0 2,63 90,7 1 0 1 70 3 0 2,57 88,9  Brynäs IF SHL 2 1 0 0 55 1 0 1,09 96,3 1 0 0 20 1 0 3,00 85,7 2015–2016 Brynäs IF SuperElit 3 3 0 0 181 8 0 2,65 91,0 2 0 2 119 10 0 5,05 82,5  Brynäs IF SHL 25 10 12 2 1471 65 0 2,61 90,4 2 1 1 117 7 0 3,60 89,2 2016–2017 Brynäs IF SuperElit – – – – – – – – – 1 0 1 60 5 0 5,00 85,3  Brynäs IF SHL 22 14 7 0 1282 48 2 2,25 90,8 13 6 4 595 28 2 2,83 90,1 2017–2018 Brynäs IF SHL 8 3 5 0 397 19 0 2,87 90,5 – – – – – – – –  IK Oskarshamn Allsvenskan 7 3 4 0 387 20 0 3,10 89,5 – – – – – – – –  HV71 SHL 3 2 1 0 186 8 0 2,58 90,2 1 0 1 57 3 0 3,12 88,5 2018–2019 HV71 SHL 19 10 8 0 1112 40 0 2,16 91,1 – – – – – – – –  Lehigh Valley Phantoms AHL 1 1 0 0 60 3 0 3,02 93,0 – – – – – – – – 2019–2020 Lehigh Valley Phantoms AHL 1 0 0 0 19 0 0 0,00 100 – – – – – – – –  Reading Royals ECHL 25 13 11 1 1429 78 2 3,27 88,5 – – – – – – – – 2020–2021 Västerviks IK Allsvenskan 5 1 4 0 307 14 0 2,74 92,1 – – – – – – – –  Lehigh Valley Phantoms AHL 11 5 3 4 621 33 0 3,19 90,3 – – – – – – – – 2021–2022 Philadelphia Flyers NHL 5 0 4 1 297 16 0 3,23 91,0 – – – – – – – –  Lehigh Valley Phantoms AHL 44 16 18 6 2391 115 2 2,89 90,2 – – – – – – – – 2022–2023 Philadelphia Flyers NHL 20 3 12 3 1113 69 0 3,72 88,0 – – – – – – – –  Lehigh Valley Phantoms AHL 7 4 1 2 427 17 0 2,39 91,1 – – – – – – – – 2023–2024 Philadelphia Flyers NHL 5 1 2 0 263 17 0 3,87 82,3 – – – – – – – –  Lehigh Valley Phantoms AHL 24 13 7 3 1411 74 0 3,15 88,4 – – – – – – – – 2024–2025 Rochester Americans AHL 19 12 5 2 1092 52 0 2,86 89,9 – – – – – – – – 2025–2026 Kärpät SM-liiga 10 3 6 1 597 34 0 3,41 87,4 – – – – – – – –

 Maajoukkuetilastot 
 Vuosi Turnaus O V H MIN PM NP PMK TP% 2015 U18 4 1 3 236 13 0 3,31 90,9 2016 JMM 3 1 1 124 8 1 3,88 79,5 2017 JMM 6 4 2 360 13 0 2,17 91,5

 Lähteet 

 Viitteet 

Luokka:Ruotsalaiset jääkiekkomaalivahdit
Luokka:Philadelphia Flyersin varaamat pelaajat
Luokka:Vuonna 1997 syntyneet
Luokka:Elävät henkilöt